MBK Handlová

MBK Handlová (Mestský basketbalový klub Handlová), predtým dlho známy pod názvom BK Baník Handlová, je slovenský mužský basketbalový klub sídliaci v Handlovej. Bol založený v roku 1941. Družstvo mužov pôsobilo 15 sezón v najvyššej česko-slovenskej súťaži a od roku 1993 je pravidelným účastníkom slovenskej extraligy. Je to 5-násobný medailista najvyššej slovenskej súťaže a v troch sezónach reprezentoval Slovensko aj v Koračovom pohári. Domáce zápasy hrá v Športovej hale Handlová, ktorá má kapacitu 736 divákov.

 Historické názvy 
 1941 – ŠK Handlová
 1964 – TJ Baník Handlová
 BK Baník Handlová
 2005 – MBK Handlová

 História 
Klub vznikol v roku 1941, kedy bol súčasťou športového klubu ŠK Handlová Iniciátorom vzniku boli bratia Machovci, študenti a basketbaloví nadšenci. Zápasy sa hrávali na futbalovom štadióne ŠK Handlová, za futbalovou bránou na severnej strane a basketbalové koše boli z dreva. Spočiatku nehrali žiadnu súťaž, tú začali hrať až v 50. rokoch, najprv v nižších ligách, až kým sa tím v sezóne 1964/65 prebojoval z krajských majstrovstiev do II. ligy. To už prešlo družstvo pod telovýchovnú jednotu Baník. Nová éra nastala v roku 1966, keď do klubu prišli česko-slovenskí reprezentanti bratia Lukašíkovci. Začala sa uplatňovať koncepčná práca a športový rozvoj v meste. Už rok po príchode bratov postúpilo družstvo z oblastnej súťaže do II. ligy a ďalší rok sa prebojovalo až do najvyššej česko-slovenskej ligy, keď preskočilo aj favorizované tímy Interu Bratislava a Slávie VŠT Košice. V česko-slovenskej lige obsadilo pri svojej premiére 8. miesto a udržalo sa v nej aj nasledujúce 2 sezóny. Potom striedavo pôsobilo v I. Slovenskej národnej lige a Česko-slovenskej lige, pričom v najvyššej súťaži absolvovalo 15 sezón. Najlepšie umiestnenia prišli v rokoch 1989 a 1991, keď v nej obsadilo zhodne 7. priečku. Od roku 1972 hrávalo v novopostavenej športovej hale.

Po vzniku samostatnej slovenskej ligy bolo hneď od začiatku jej súčasťou, už pod vynoveným názvom BK Baník. Prvé medailové umiestnenie sa klubu podarilo dosiahnuť až v roku 2004, keď získalo bronzovú medailu. Rok na to striebornú, ktorú zopakovalo aj v roku 2006, keď vyhralo základnú i nadstavbovú časť a až vo finále nestačilo na E.S.O. Lučenec. Neskôr prišli ešte dva medailové úspechy v bodobe bronzovej medaily. V Slovenskom pohári nemalo taký úspech, keď sa dostalo maximálne do semifinále pohára. V európskych súťažiach štartovalo trikrát, vždy v Koračovom pohári (tretia najvyššia európska pohárová súťaž), zakaždým však skončilo už v 1. kole. V sezóne 2008/09 účinkoval klub aj v Stredoeurópskej lige (CEBL), kde skončil už v základnej skupine.

 Úspechy klubu 
Extraliga
 2 x 17px2004/05, 2005/06
 3 x 17px2003/04, 2007/08, 2009/10

Slovenský pohár
 2x semifinále2008, 2012
 1x bronz Česko-Slovenský pohár - 2024/2025
 1x striebro Slovenský pohár - 2024/2025

 Sezóny 

Česko-slovenské súťaže
 Sezóna Liga Celkové umiestnenie1968/69 ČSR liga 8. miesto1969/70 ČSR liga 9. miesto1970/71 ČSR liga 10. miesto1971/72 I. SNL 1972/73 I. SNL 1973/74 ČSR liga 8. miesto1974/75 ČSR liga 10. miesto1975/76 I. SNL 1976/77 ČSR liga 10. miesto1977/78 ČSR liga 12. miesto1978/79 I. SNL 1. miesto1979/80 ČSR liga 11. miesto1980/81 I. SNL 3. miesto1981/82 I. SNL 1. miesto1982/83 ČSR liga 9. miesto1983/84 I. SNL 4. miesto1984/85 I. SNL 3. miesto1985/86 I. SNL 2. miesto1986/87 I. SNL 1. miesto1987/88 ČSR liga 9. miesto1988/89 ČSR liga 7. miesto1989/90 ČSR liga 9. miesto1990/91 ČSR liga 7. miesto1991/92 ČSR liga 11. miesto1992/93 ČSR liga 11. miesto

Slovenské súťaže
 Sezóna Liga  Celkové umiestnenie1993 Extraliga  11. miesto1993/94 Extraliga 3. 6. miesto1994/95 Extraliga 7. 5. miesto1995/96 Extraliga 5. 5. miesto1996/97 Extraliga 8. 6. miesto1997/98 Extraliga 7. 7. miesto1998/99 Extraliga  9. 7. miesto1999/00 Extraliga  7. 7. miesto2000/01 Extraliga 9.  9. miesto2001/02 Extraliga 7. 7. miesto2002/03 Extraliga 7. 7. miesto2003/04 Extraliga 5.3. miesto2004/05 Extraliga 2.2. miesto2005/06 Extraliga 1.2. miesto2006/07 Extraliga 7. 7. miesto2007/08 Extraliga 6.3. miesto2008/09 Extraliga 10. 9. miesto2009/10 Extraliga 3.3. miesto2010/11 Extraliga 6. 6. miesto2011/12 Extraliga 5. 5. miesto2012/13 Extraliga 9. 8. miesto2013/14 Extraliga 6. 6. miesto2014/15 Extraliga 4. 4. miesto2015/16 žiadna2016/17 Extraliga 8. 8. miesto2017/18 Extraliga 8. 8. miesto2018/19 Extraliga 7. 7. miesto2019/20 Extraligapandémia COVID-192020/21 Extraligapandémia COVID-192021/22 Extraliga 7. 7. miesto2022/23 Extraliga 8. 8. miesto2023/24 Extraliga 5. 6. miesto

 Účasť v európskych pohároch 
Koračov pohár
 Koračov pohár 1991/92 1. koloBaník Handlová      G.S. Iraklis Solún Koračov pohár 1993/94 1. koloSlovenica Koper      BK Baník Handlová Koračov pohár 1994/95 1. koloPolonia Przemyśl      BK Baník Handlová

Stredoeurópska liga (CEBL)
 Stredoeurópska liga 2008/09 Základná skupina CMBK Handlová Kapfenberg Bulls   a  MBK Handlová BK Opava   a  MBK Handlová BK Inter Bratislava  a Handlová skončila na 3. mieste a nepostúpila do Final Four

 Referencie 

 Externé odkazy 
 Oficiálna stránka klubu 
 Staršia stránka klubu archive.org

 Zdroje 
 Profil klubu na stránke Slovenskej basketbalovej ligy
 Profil klubu na stránke eurobasket.com 
 Archív súťaží Slovenskej basketbalovej asociácie
 Handlová v súťažiach FIBA Europe 

Kategória:Slovenské basketbalové kluby
Kategória:Šport v Handlovej
Kategória:Organizácie založené v 1941